**LĒMUMS**

Liepājā

|  |  |
| --- | --- |
| 2024. gada 17. oktobrī | Nr.401/10  (prot. Nr.10, 15.§) |

Par lokālplānojuma, kas groza Liepājas pilsētas teritorijas plānojumu nekustamajam īpašumam Grīzupes ielā 3, Liepājā, izstrādes uzsākšanu, darba uzdevuma un izstrādes vadītāja apstiprināšanu

Pamatojoties uz Teritorijas attīstības plānošanas likuma 12. panta pirmo daļu un 24. pantu, Pašvaldību likuma 4. panta pirmās daļas 15. punktu un 10. panta pirmās daļas 21. punktu, Ministru kabineta 2014. gada 14. oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 75. un 78. punktu, Liepājas valstspilsētas un Dienvidkurzemes novada ilgtspējīgas attīstības stratēģiju līdz 2035. gadam, SIA "Moda it" 2024. gada 15. septembra iesniegumu (reģistrācijas Nr.1615/2.3.), kurā lūgts grozīt Liepājas teritorijas plānojumu nekustamā īpašuma Grīzupes ielā 3, Liepājā, no Tehniskās apbūves teritorijas (RT) uz Rūpnieciskās apbūves teritoriju (R) nekustamā īpašuma zemes vienībā ar kadastra apzīmējumu 17000020179, un izskatot Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Uzsākt lokālplānojuma, kas groza Liepājas pilsētas teritorijas plānojumu nekustamajam īpašumam Grīzupes ielā 3, Liepājā (turpmāk arī – lokālplānojums), izstrādi (1. pielikums).

2. Apstiprināt par lokālplānojuma izstrādes vadītāju Liepājas būvvaldes pilsētas arhitektu.

3. Apstiprināt darba uzdevumu lokālplānojuma, kas groza Liepājas pilsētas teritorijas plānojumu nekustamajam īpašumam Grīzupes ielā 3, Liepājā, izstrādei (2. pielikums).

4. Uzdot Liepājas būvvaldei slēgt līgumu ar SIA "Moda it" par lokālplānojuma izstrādes un finansēšanas kārtību, paredzot, ka lokālplānojuma izstrādi finansē tā ierosinātājs.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas būvvaldei, Liepājas Centrālās administrācijas Finanšu pārvaldei, Liepājas Centrālās administrācijas Attīstības pārvaldei, Izpilddirektora birojam, Liepājas Nekustamā īpašuma pārvaldei, SIA "Moda it", Liepājas SEZ pārvaldei | |